**Røst kommune**

**Stilling som prosjektmedarbeider internkontroll og personalforvaltning**

Røst kommune ønsker å gjennomføre et prosjekt for å videreutvikle sitt internkontrollarbeid og sin personalforvaltning. Målsettingen er at vi etter endt prosjekt skal ha «orden i eget hus». For internkontrollarbeidet innebærer dette at vi skal ha etablert verktøy, dokumenter og rutiner som sikrer at kommunen overholder lover og regler og at det samtidig er kvalitet og effektivitet i de kommunale tjenestene. På personalforvaltningssiden foreligger det et særskilt behov for å få etablert og oppdatert nødvendige rutiner og reglement.

Vi søker med dette etter en medarbeider i en 100 % prosjektstilling som skal bistå oss med dette. Stillingen er plassert i rådmannens stab, men arbeidet skal utføres i tett samarbeid med alle enheter i kommunen. Stillingen har foreløpig en varighet på ni måneder, med mulighet til forlengelse.

Prosjektmedarbeideren er tenkt å ha en utøvende rolle i prosjektet, samtidig som hun/han skal sikre fremdrift og koordinering av oppgaver der andre skal involveres. Prosjektoppgavene vil blant annet være å:

* Kartlegge eksisterende verktøy, dokumenter og rutiner
* Vurdere disse opp mot lov- og avtalekrav og opp mot kvalitets- og effektivitetsmål
* Foreta risikovurderinger av avviksområder, og prioritere innsats deretter
* Utarbeide og oppdatere relevante verktøy, dokumenter og rutiner
* Utarbeide og gjennomføre kontrollaktiviteter som kan sikre at rutiner blir fulgt

Vi søker en medarbeider med:

* Sans for struktur
* Evne til å arbeide selvstendig
* Relevant utdanning
* Erfaring/kjennskap fra liknende arbeid og/eller erfaring fra kommunal forvaltning
* Gode datakunnskaper og erfaring med kommunale IKT-systemer
* Gode kommunikasjons- og samarbeidsevner

Lønns- og arbeidsvilkår i samsvar med lov, avtaleverk, utdanning, ansiennitet og intern lønnsstruktur.

Spørsmål knyttet til stillingen og ansettelsesprosessen kan rettes til rådmann Inge Albriktsen, tlf. 905 34 284/760 50 506 eller økonomisjef Kay Meløysund, tlf.: 481 40 836/760 50 508. Søknad og CV sendes: postkasse@rost.kommune.no eller pr post til Røst kommune, Røstlandveien 37, 8064 Røst.

**Søknadsfrist 23.07.2017**